Laus úr haldi eftir mannrán
Spænskum starfsmanni Rauða krossins hefur verið sleppt lausum eftir að honum var rænt í norðurhluta Afganistans fyrir tæpum mánuði.
Juan Carlos var rænt 19. desember þegar starfsmenn hjálparsamtakanna voru á ferðalagi frá borginni Mazar-e-Sharif til Kunduz, þar sem mikill ófriður hefur ríkt.
Byssumenn námu Carlos á brott en þrír samstarfsmenn hans sluppu með skrekkinn.
Alþjóðadeild Rauða krossins hefur greint frá því að Carlos hafi snúið aftur til samstarfsmanna sinna í Kunduz. Ekkert kom fram um hvernig honum var sleppt lausum eða hver var á bak við mannránið.
"Við erum mjög fegin og þakklát fyrir að Juan Carlos er aftur kominn til okkar, heill á húfi," sagði Monica Zanarelli, yfirmaður deildar Rauða krossins í Afganistan, í yfirlýsingu.
"Mannránið var hræðileg reynsla fyrir hann og einnig fyrir fjölskyldu hans, vini og samstarfsfélaga. Okkar forgangsverkefni núna er velferð Juan Carlos og að koma honum heim til fjölskyldunnar sinnar."
Enginn hefur lýst ábyrgð á mannráninu á hendur sér.
Spænskum starfsmanni Rauða krossins hefur verið sleppt lausum eftir að honum var rænt í norðurhluta Afganistans fyrir tæpum mánuði.
Juan Carlos var rænt 19. desember þegar starfsmenn hjálparsamtakanna voru á ferðalagi frá borginni Mazar-e-Sharif til Kunduz, þar sem mikill ófriður hefur ríkt.
Alþjóðadeild Rauða krossins hefur greint frá því að Carlos hafi snúið aftur til samstarfsmanna sinna í Kunduz.
Enginn hefur lýst ábyrgð á mannráninu á hendur sér.